cyanic-selkie/wikianc huggingface dataset:
Lucky Luciano
Genovese, Anastasia og Apalachin
Politiet fanget opp at Luciano var på Cuba, og han ble sendt tilbake til Italia for konstant overvåkning. Luciano opplevde at han hadde spolert hele narkotikaoperasjonen via Cuba. Butikkene hans ble stengt, og 13 menn på en båt over til Cuba med 5 millioner dollar i heroin ble arrestert. Ut mot 1950-tallet, ble det mer og mer vanskelig for den organiserte kriminaliteten, særlig i Mangano-«familien». Både Vincent og Philip Mangano hadde blitt brutalt myrdet av Albert Anastasia, men han forklarte foran «Kommisjonen» at dette var i selvforsvar. I tillegg fikk han støtte fra Costello, da han trengte muskler til å forsvare seg mot Vito Genovese. Luciano/Costello-familien var blitt delt i to grupperinger: Costello- og Genovese. Genovese følte seg forbigått da Luciano valgte Costello som boss for familien og ikke ham, og Costello trengte allierte for å hamle opp med Genovese. Slik ble det tøff spenning i underverdenen igjen. Anastasia plasserte Carlo Gambino som sin nestleder i 1952 og fortsatte med Costello-alliansen og narkotikaen. Samtidig ble det oppdaget at Luciano hadde brutt løslatelsen sin igjen, og ble plassert i en 24-dagers arrest i en leilighet i Roma. Lansky besøkte ham i 1956 for å fortelle om sine planer for Nevada, Cuba og Florida, da de fikk melding om at Costello var blitt skutt av Vincent «Chin» Gigante på ordre fra Vito Genovese. Costello hadde blitt truffet i hodet, men vært i stand til å komme seg vekk fra åstedet. Costello var blitt skremt og svekket og fikk tillatelse av «Kommisjonen» til å pensjonere seg, dermed var veien klar for Vito «Don Vito» Genovese til å ta over forbrytergruppen.
Med Costello ute av veien, begynte Anastasia å miste tillit i miljøet. Noen mente han var blitt for gal, og at alt han ville var å drepe folk, selv for den minste ting. Derfor oppsøkte Costello og Lansky den fengslede Luciano igjen for hjelp til å «ta seg av» deres gamle venn Anastasia, som hadde fått kallenavnet «Lord High Executioner» blant sine mange fiender. Luciano ga tillatelse til dette, og Costello fikk Anastasias nestekommanderende, Carlo Gambino på sin side. Dermed var veien klar for Gambino, som arrangerte drapet på Anastasia i Park Sheraton Hotel i New York den 25. oktober 1957. (Anastasia-mordet ble ikke oppklart før i mai 2007). Gambino satte seg selv som boss, og familien byttet navn til Gambino-familien, akkurat som Genovese.
Men Luciano/Lansky/Costello-alliansen var ikke ferdige ennå. I all hemmelighet lurte de Genovese i en narkotikafelle, der den ene selgeren var en politi-informant. Genovese ble raskt arrestert og fikk ikke nok tid til å organisere drapene på Costello, Gambino og Luciano, de nå mektigste medlemmene i Kommisjonen. Alt håp var ute for Genovese, som fikk en dom på 10 år.
Lucianos skrantende helse gjorde omorganiseringer nødvendig. Luciano hadde fått et hjerteinfarkt og ble snart ute av stand til å fungere som «Capo di tutti Capi». Derfor organiserte han, gjennom Costello og Lansky, et nytt møte for lederne innen organisert kriminalitet, i den såkalte «Kommisjonen». Møtet ble avholdt på en gård i Apallachiene på landsbygda i New York, eid av Joe Barbara, og skulle avklare hvem som var sterk nok til å omorganisere hele underverdenen. FBI var imidlertid klar over denne samlingen, og stormet møtet og arresterte 50 ledere, også fra de fem familiene. Bare Carlo «Don Carlo» Gambino klarte å komme seg unna, men han ble ikke sett på en som kunne stå for koordineringen av kriminaliteten. Men ved hjelp fra Luciano lyktes han allikevel, særlig etter at virksomheten var såpass svekket etter FBIs aksjoner.
Lucianos død
I 1962 døde Charles «Lucky» Luciano i en alder av 64 år av et hjerteinfarkt etter dårlig helse de siste årene. Dette skjedde ved Napoli internasjonale lufthavn. Han ble begravet på St. John's Cemetery i New York.
Emanuel Thabiso Nketu
Emanuel Thabiso Nketu (født 25. januar 1980 i Lesotho) er en lesothisk amatørbokser, som konkurrerer i vektklassen bantamvekt. Thabiso Nketu har ingen større internasjonale resultater, og fikk sin olympiske debut da han representerte Kina under Sommer-OL 2008. Her ble han slått ut i første runde av Bruno Julie fra Mauritius i vektklassen bantamvekt. Han deltok også i Samveldelekene 2006 i Melbourne, Australia der han vant to kamper.
Zorobabel til Nordstjernen
Zorobabel til Nordstjernen, opprinnelig Zorobabel zum Nordstern, var en dansk frimurerlosje som ble grunnlagt den 9. januar 1767. Losjen ble grunnlagt ved en sammenslåing av de tre København-losjene St. Martin, Phønix og Zorobabel'' til én losje.
Foranledningen til sammenslåingen var at losjen praktiserte høygradsystemet «den strikte observans». Overgangen til dette høygradssystemet skjedde i 1765 i losjen Zorobabel, og denne skiftet samtidig navn til Zorobabel strictæ observantiæ. I 1765 grunnla den tyske agronomen Johann Christian Schubart (1734–1787) losjen St. Martin zum Nordstern som ikke må forveksles med verken St. Martin eller Zorobabel til Nordstjernen.
Losjen opphørte i 1855 gjennom en videre sammenslåing med losjen Friederich zur gekrönten Hoffnung  til den nye St. Johanneslogen Zorobabel og Fredrik til det Kronede Haap. Sistnevnte er på grunn av sin historie regnet som Danmarks eldste frimurerlosje.
Oryctes gnu
Oryctes gnu er en bille som tilhører gruppen hornbiller (Dynastidae). Denne store arten er vidt utbredt i Asia.
Utseende
En stor (i alle fall opptil 63 millimeter), avlang, halvmatt, brunsvart hornbille. Kroppsformen er sylindrisk og nokså avlang. Hannen har et langt, krumt horn i pannen. Pornotum er kraftig uthulet foran, på toppen av uthulingen med et par korte tenner. Hunnen har også horn hos denne arten, men det er noe mindre enn hos hannen. Dekkvingene er kraftig, noe rynkete punkterte. Larven er gulhvit og opptil 10 centimeter lang når den er utvokst. Arten ligner mye på den mer utbredte Oryctes rhinoceros, men er større.
Levevis
Larvene lever av råtnende plantedeler ned i jorda, og er regnet som harmløse.
Utbredelse
Arten er utbredt i Sørøst-Asia (Malaysia, Vietnam, Filippinene).
Torvbyen
Torvbyen er et kjøpesenter som ligger i Fredrikstad. Det har 85 butikker og 600 parkeringsplasser under tak. Det er det største kjøpesenteret i Østfold, målt i omsetning. Torvbyen er en sammenslåing av tidligere Domus, åpnet i 1967, og Stabburet matsenter, som var Norges første selvbetjente matbutikk da det åpnet i 1936 av Gunnar Nilsen.
Cevaeria
Cevaeria er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utseende
En middelsstor, kraftig, brokete farget trebukk. Hodet, pronotum, beina og det innerste antenneleddet er skarpt røde, dekkvingene svarte med røde flekker. Antennene er tynne, litt lengre enn kroppen hos hannen og rundt to tredjedeler så lange som kroppen hos hunnen. Pronotum er avrundet sekskantet. Dekkvingene er jevnbrede, overflaten ujevn og litt læraktig. Beina er korte og kraftige.
Utbredelse
Arten er kjent fra Fransk Guyana og Bolivia.
Rolandas Jasevičius
Rolandas Jasevičius (født 31. juli 1982) er en litauisk bokser.
Han representerte Litauen under Sommer-OL 2004 i Athen, der han ble utslått i første runde.
Simon Halsey
Simon Patrick Halsey (født 1958 i London) er en britisk musiker og dirigent. Han var fra april 2001 til 2014 sjefdirigent til Rundfunkchors Berlin. Halsey er sønn av en kordirigent og av en sangerinne. Han ble utdannet ved tradisjonsrike engelske korskoler, som New College, Oxford og King’s College, Cambridge.
I en alder av 22 ble Halsey musikkdirektør ved University of Warwick. Han ble i 2010 av tildelt den tyske fortjenesteorden Verdienstkreuz 1. Klasse.
Aljona Bondarenko
Aljona Volodymyrivna Bondarenko (ukranisk: Альона Володимирівна Бондаренко, født 13. august 1984 i Kryvyj Rih) er en ukrainsk kvinnelig profesjonell tennisspiller.
I 2008 vant hun damedoubletittelen i Grand Slam-turneringen Australian Open sammen med sin søster Kateryna. I finale beseiret de Viktoryja Azarenka / Shahar Peer med 2-6, 6-1, 6-4.
De amerikanske Jomfruøyer
De amerikanske Jomfruøyer (offisielt engelsk United States Virgin Islands) er et amerikansk territorium og øygruppe i Leewardøyene i De små Antiller i Karibia. De amerikanske Jomfruøyer består av flere enn 80 av de sentrale øyene i øygruppen Jomfruøyene. Territoriet består av fire bebodde øyer: Saint Croix, Saint John, Saint Thomas og Water Island. Øygruppen har et totalareal på 346,4 km² (133,7 mi2). Hovedstaden og den største byen er Charlotte Amalie på øya Saint Thomas. Ifølge CIA World Factbook har øyene 104 170 innbyggere i juli 2014, hvor mer enn 76 % er av afro-karibisk opprinnelse. Den desidert viktigste næringsveien er turisme, mens også produksjon av rom er viktig for økonomien.
De amerikanske Jomfruøyer var en dansk koloni, kjent som Dansk Vestindia, fra år 1672 (Saint Thomas), 1718 (Saint John) og 1733 (Saint Croix) til øyene ble solgt til USA den 31. mars 1917. Øyene er idag et av USAs fem bebodde biland og har status som et såkalt organisert uinnlemmet amerikansk territorium. Engelsk er idag det offisielle språket på øyene og de fleste av innbyggerne snakker Virgin Islands-kreol, et engelsk-basert kreolspråk. Mange stedsnavn er enda bevart på dansk og mange av innbyggerne har danske navn. Danske uttrykk som "skål", "berg" (fjell) og "frickadella" (kjøttboller) er fortsatt brukt. Veier refereres til som «gader» og hovedgaten i Charlotte Amalie kalles eksempelvis «Dronningens Gade».
Opprinnelsesfolket
De første innbyggerne på øyene var indianerne taino, arawak, kalinago og ciboney. Arkeologiske funn viser at ciboney-folket bodde her allerede i steinalderen og levde av jakt. De lagde redskap av stein og flint. Arawakfolket seilte hit senere med kanoer fra det som idag er Venezuela og Brazil. De levde av fisking og jordbruk, og dyrket blant annet tobakk, bomull, mais, maniok og guava. Flere fjellmalerier og steinrisninger er funnet etter arawakfolket. Både arawak-indianerne og taino-indianerne levde side om side inntil kalinago-krigerne innvaderte øyene. Kalinago-folket ødela flere av landsbyene på øyene og drepte de fleste av arawak-folket. Det er debattert om kalinago-folket også praktiserte kannibalisme.
Kolonisering
Den første europeeren som ankom øyene var Christofer Columbus på sin andre reise til Den nye verden i 1493. Columbus kom først til øya Saint Croix og fortsatte derfra til både Saint Thomas og Saint John. Han ga øyene romersk-katolske navn: Santa Cruz, San Tomas og San Juan. Columbus kidnappet seks arawak-indianere for å lede ham rundt på øyene, noe som resulterte i en krig mellom lokalbefolkningen og de spanske sjøfarerne. Columbus forlot øyene uten å ha etablert en koloni, men spanjolene kom etter kort tid tilbake til øyene. Denne gang ble befolkningen konvertert med tvang til katolisisme, og ble brukt som slaver på plantasjene. Der produserte spanjolene for det meste tobakk, men senere også kaffe, sukker og bomull. På 1600-tallet var øyene i perioder kolonisert av både Storbritannia, Nederland og Frankrike.
Dansk Vestindia
Vestindisk-guineisk Kompagni koloniserte Saint Thomas for Danmark i 1672, Saint John i 1694 og i 1773 kjøpte Danmark den gjenværende øya, Saint Croix, fra Frankrike. Øyene ble underlagt kongen av Danmark-Norge i 1754 og fikk navnet Dansk Vestindia. Gjennom det meste av 1700- og 1800-tallet var økonomien hovedsakelig basert på sukkerproduksjon med afrikanske slaver. Øyene fungerte som et viktig ledd i den transatlantiske slavehandelen, som var hovedgrunnen til at Danmark valgte å kolonisere øyene. Den danske offiseren Peter von Scholten ble utnevnt til generalguvernør i 1835 og ti år senere brøt det ut slaveopprør på øya Saint Croix. Dette ledet guvernøren til å velge abolisjonisme, og den 3. juli 1848 ble slaveri forbudt i Dansk Vestindia.
Kort tid etter gikk den slaveri-baserte økonomien inn i en krise. Danske politikere diskuterte salg av øyene i Folketinget for første gang i 1852. I andre halvdel av 1800-tallet og tidlig på 1900-tallet forsøkte Danmark ved flere anledninger å selge øyene, henholdsvis til Tyskland og USA. Forsøk på en salgstraktat med USA feilet i 1867 og igjen i 1902. Danske styresmakter gjorde flere forsøk på å gjenreise økonomien på øyene, men til liten suksess. Da første verdenskrig brøt ut i 1914 fryktet USA at Tyskland ville okkupere øyene og bruke dem som en base for ubåter. Denne gangen ble USA og Danmark enige om et salg av øyene for 25 millioner amerikanske dollar i gull. Avtalen ble signert i august 1916 og øyene ble offisielt underlagt amerikansk suverenitet den 31. mars i 1917. 31. mars feires fremdeles på øyene som "Transfer Day".
Under USA
De amerikanske Jomfruøyers flagg ble offisielt tatt i bruk i 1921. Innbyggerne ble innvilget amerikansk statsborgerskap i 1927 og turisme ble raskt territoriets viktigste næringsvei. Øyene fikk sin første grunnlov og egen lovgivende forsamling i juli 1954. Innenriksdepartementet hadde derimot kontrollen over øya Water Island inntil 1996, hvor øya ble gitt over til lokale myndigheter. Daværende presidentkandidat Barack Obama besøkte De amerikanske Jomfruøyer i mars 2008
Geografi
De amerikanske Jomfruøyer utgjør den sentrale delen av øygruppen Jomfruøyene og ligger øst for De puertorikanske Jomfruøyene og vest for De britiske Jomfruøyer. Øyene er lokalisert i Leewardøyene i De små Antiller i Karibia. Territoriet består av fire større øyer (Saint Thomas, Saint John, Saint Croix og Water Island), samt mer enn 70 mindre atoller. Samlet totalareal er på 346,4 km² (133,7 mi2), som er forholdsvis dobbelt så stort som det føderale hovedstatsområde, District of Columbia. De amerikanske Jomfruøyer ligger 1770 km sørøst for Florida, 966 km nord for Venezuela og 64 km øst for Puerto Rico. Administrativt deles øyene inn i tre distrikter (Saint Thomas, Saint Croix og Saint John) som igjen deles inn i 20 mindre distrikter. Det høyeste punktet på øyene er Crown Mountain på Saint Thomas med 474 meters høyde.
Saint Thomas har et areal på 80 km² og er av vulkansk opprinnelse. Saint John har et areal på 52 km² og kjennetegnes som Saint Thomas også av bakkelandskap. Den største øya, Saint Croix, har et areal på 218 km² og ligger 64 km sør for de andre to. Saint Croix er langt flatere enn både Saint John og Saint Thomas. De amerikanske Jomfruøyers nasjonalpark er 59 km² stor og utgjør 60 % av landarealet på Saint John, i tillegg til hele øya Hassel Island. Nasjonalparken består for det meste av tropisk skog og koralrev. Nasjonalparken har ca. 500 000 besøkende i året.
Som følge av beliggenheten på grensen mellom de tektoniske platene Den nordamerikanske kontinentalplate og Den karibiske plate, opplever øyene relativt mange jordskjelv. Tropiske tyfoner og orkaner rammer også øyene, gjerne i orkansesongen mellom juni og november. De amerikanske Jomfruøyer har et tropisk klima med liten temperaturforandring året rundt. Det regner relativt mye i månedene september til november, mens februar og mars er de tørreste.
Politikk
De amerikanske Jomfruøyer er et selvstyrt representativt demokrati der guvernøren har den utøvende makt. Den lovgivende makten har Senatet, bestående av femten senatorer som velges hvert andre år. Den dømmende makt har domstolene, som er uavhengig av både den lovgivende- og utøvende makt i tråd med maktdelingsprinsippet. De største politiske partiene er Det demokratiske parti, det lokale høyre-orienterte Independent Citizens Movement og Det republikanske parti. Som samtlige amerikanske territorier velger også øyene en representant uten stemmerett til Representantenes hus i Washington, D.C. Den nåværende representanten er Stacey Plaskett, mens guvernøren er Kenneth Mapp. Plaskett representerer Det demokratiske parti. Under guvernørvalget i november 2014 vant den uavhengige (men tidligere republikaneren) Kenneth Mapp, som ble tatt i ed 5. januar 2015.
Politisk status
De amerikanske Jomfruøyer har status som et organisert, oversjøisk uinnlemmet territorium. Det har vært en del debatt om hvorvidt De amerikanske Jomfruøyer vil slå seg sammen med Puerto Rico, dersom Puerto Rico en gang i fremtiden skulle bli en amerikansk delstat. De amerikanske Jomfruøyer står på FNs liste over ikke-selvstyrte områder. FNs spesialkomité for avkolonisering overvåker implementeringen av Erklæringen om uavhengighet for koloniland og -folk, og følger den politiske utviklingen i De amerikanske Jomfruøyer. FNs generalsekretær Ban Ki-moon anerkjente derimot i august 2013 at folket i de ikke-selvstyrte områdene ikke nødvendigvis ønsker uavhengighet, men la vekt på at de må få et valg. FN anser retten til selvstyre folket i et område som De amerikanske Jomfruøyer har for å være oppfylt dersom folket fritt kan velge mellom tre alternativer: 1) bli en selvstendig stat, 2) bli en assosiert stat i tilknytning til en annen uavhengig stat, eller 3) bli helt integrert i en annen uavhengig stat.
Økonomi
Turisme er den desidert viktigste næringsveien på De amerikanske Jomfruøyer og står for 57 % av BNP og ca. 50 % av sysselsettingen i 2010. Øyene tar imot mer enn to millioner turister i året, der ca. 75 % ankommer med cruise til Charlotte Amalie. Charlotte Amalie mottar flere turister via cruise enn noen annen by i Karibia. I 2010 besøkte 2,7 millioner turister øyene - 2,2 millioner via cruise og 536 000 via fly. Nesten 80 % av turistene kommer fra USA. Industri og offentlig sektor står også for en stor andel av sysselsettingen. Ca. en femdel av BNP kommer fra industri, særlig produksjon av rom, sukker, elektronikk, klokker og tekstiler Jordbruket er lite, ettersom mye mat importeres, men det er noe jordbruk gjenværende på øya Saint Croix. Arbeidsløsheten er på 6,2 %.
Mesteparten av energien kommer fra importert olje, noe som fører til at territoriet har mellom fire og fem ganger så høye strømkostnader som Det kontinentale USA. Innbyggerne betaler ingen føderale skatter. Skatteinntektene går derfor kun til de lokale styresmaktene på øyene.
Demografi
Ifølge CIA World Factbook har øyene en befolkning på 104 170 i juli 2014. I 2010 var en majoritet på 76 % av afrikansk-karibisk opprinnelse, 15,6 % hvite, 1,4 % asiater og 6,6 % andre. De fleste av innbyggerne stammer fra afrikanske slaver som ble brakt hit med tvang av tidligere kolonimakter. Det offisielle språket er engelsk, mens Virgin-Islands-kreol, et engelsk-basert kreolspråk, snakkes mest i dagligtale. Spansk snakkes av 16,8 %, hovedsakelig tilflyttere fra Puerto Rico og Den dominikanske republikk, mens 6,6 % snakker fransk, helst tilflyttere fra Haiti. 42 % av innbyggerne identifiserer seg som baptister, 34 % som romersk-katolske, 17 % som episkopale og 7 % annet. Av religiøse minioriteter finnes blant annet jøder, rastafarianere og lutheranere. Den eldste lutherske kirken på Den vestlige halvkule er Frederick Lutheran Church i Charlotte Amalie.
Infrastruktur
Den største og viktigste flyplassen er Cyril E. King lufthavn i Charlotte Amalie. Henry E. Rohlsen lufthavn er den største på øya Saint Croix. De amerikanske Jomfruøyer er det eneste territoriet under amerikansk suverenitet der bilene kjører på venstre side av veien. Som i samtlige amerikanske oversjøiske territorier er United States Postal Service (USPS) ansvarlig for postforbindelsen. Øyene bruker postkoden VI og postnumrene begynner med 008 etterfulgt av to tall til. Telefonkoden er amerikanske +1 etterfulgt av 340.
Bjørnar Håndball
Bjørnar Håndball (stiftet 1949) er et norsk håndballklubb fra Indre Arna i Bergen, og er en del av Idrettslaget Bjørnar. Klubben har over 30 påmeldte lag i de ulike seriesystemet og damelaget spiller i 2. divisjon etter nedrykket fra Eliteserien i 2006/07-sesongen. Klubben spiller sine hjemmekamper i Bjørnarhallen.
Supportergruppen til Bjørnars herrelag heter Øksen
Tackle
Tackle er en spillerposisjon i amerikansk fotball. I one-platoon systemet, vanligt på slutten av 1800-tallet og tidlig på 1900-tallet, spilte en tackle både på angrep og på forsvar. I det moderne systemet, med spesialiserte enheter, er offensive tackle separert fra defensive tackle, og ordet "tackle" refererer kun til offensive tackles. En offensive tackle (OT, T) er en posisjon på høyre og side av en offensive line. I likhet med andre offensive linemen er deres jobb å blokkere: å fysisk stanse forsvarerne fra å nå angrepsspilleren som har ballen, og gjøre det mulig for ham å flytte ballen fremover og eventuelt score en touchdown. En tackle er en sterk posisjon på offensive linen. De utnytter fotarbeid og smidighet i blokkeringen. Tackles er for det meste ansvarlige for å beskytte på utsiden. Om en tight end forlater linjen for en pasning, må tacklen dekke alle spillerne som hans guard ikke dekker, i tillegg til spillere som tight enden ikke dekker. Vanligvis forsvarer de mot defensive ends, men de må også forsvare mot defensive tackle, især om den korresponderende guarden trekker. I NFL er offensive tackles vanligvis høyere enn og tyngre enn.
Ifølge Sports Illustrateds Paul "Dr. Z" Zimmerman, pleier offensive tackles å score høyere på en Wonderlic Test enn resten av posisjonene, med et snitt på 26. En slik test utføres før draftet for å finne ut mer om en spillers evne til å ta til seg ny informasjon og problemløsing.
Nathalie Dechy
Nathalie Dechy (født 21. februar 1979 i Les Abymes i Guadeloupe) er en fransk tennisspiller.
Flandern rundt 2012
Flandern rundt 2012 var den 96. utgaven av sykkelrittet Flandern rundt og årets andre av de store klassikerne. Rittet gikk over 254,4 km den 1. april. Rittet ble vunnet av Tom Boonen, etter at han spurtslo Filippo Pozzato og Alessandro Ballan.
Nathalie Dechy
Hun har vunnet tre Grand Slam-titler, to i damedouble og en i mixeddouble.
Tackle
Forskjellen mellom en right og en left tackle har i nyere tid blitt mindre relevant.
Flandern rundt 2012
Endringer i løypa
Løypa var drastisk endret fra tidligere år. Målbyen var flyttet fra Meerbeke til Oudenaarde. Kjente bakker Muur van Geraardsbergen og Bosberg, som har vært de to mest sentrale bakkene i rittet siden 1975, var fjernet fra rittet. Løypa inneholdt nye bakker, og de tre bakkene i finalen ble syklet tre ganger. Flere utfordrende bakker som kunne bli utslagsgivende var lagt til, som for eksempel Koppenberg.
Tackle
Right tackle
En right tackle (RT) er vanligvis en av lagets beste run blockere. De fleste forsøk på løp er rette mot angrepets sterke side (siden med en tight end). En right tackle står derfor vanligvis overfor forsvarets beste til å stanse løp. Han må kunne bevege seg mens han blokkerer slik at en running back kan finne et hull å løpe gjennom Most running plays are towards the strong side (the side with the tight end) of the offensive line. Consequently, the right tackle will face the defending team's best run stoppers. He must be able to gain traction in his blocks so that the running back can find a hole to run through.
Flandern rundt 2012
Endringer i løypa
Syklistene selv hadde delte meninger om saken, der noen, som Fabian Cancellara, likte den nye finalen på rittet, mens andre, som Stijn Devolder, mente at rittet aldri ville bli det samme igjen.
Atferdsøkonomi
Atferdsøkonomi (engelsk behavioral economics) er en vitenskap som studerer hvordan individer foretar økonomiske beslutninger i praksis. Fagfeltet er en krysning av psykologi og mikroøkonomi. Ved bruk av eksperimentell metode, utfordrer atferdsøkonomien standard økonomisk teori, som antar at et individ er fullkomment rasjonelt, har ubegrenset selvkontroll og er utelukkende egeninteressert.
Flandern rundt 2012
Lag
Totalt 25 lag ble invitert til å delta i rittet, der de 18 UCI WorldTourlagene pluss 7 kontinentallag som fikk Wildcard.
Tackle
Left tackle
En left tackle (LT) er vanligvis lagets beste pass blocker. Av lagets to tackles har en left tackle vanligvis bedre fotarbeid og smidighet en right tacklen, slik at han kan motarbeide et pass rush fra forsvarernes defensive ends. Når en quarterback kaster en fremoverpasning er quarterbackens skuldre vanligvis vinkelrett med crimmagelinjen, hvor den ikke-dominante skulderen peker i retningen laget skal bevege seg. Høyrehendte quarterbacks, som utgjør størsteparten av spillerne i posisjonen, snur med andre ord ryggen mot forsvarere som kommer fra venstresiden, og har dermed en blindsone som en left tackle må forsvare. Lag med venstrehendte quarterbacks pleier derfor å ha sin beste pass blocker som en right tackle.
Copa América Femenina
I de første to turneringene ble bare vinneren kvalifisert til VM, mens i det tredje mesterskapet, i 1998, gikk vinneren til VM og nummer to til kvalifisering mot et lag fra CONCACAF. I 1998 var det Mexico. Fra og med det fjerde mesterskapet var de to beste lagene sikret plass i VM. I samtlige turneringer hittil har det vært Argentina og Brasil.
Tackle
Left tackle
Boken The Blind Side: Evolution of a Game av Michael Lewis fra 2006, som senere fikk en filmadaptasjon i 2009, gikk i detalj om posisjonen left tackle. Boken og filmens introduksjon diskuterer hvordan lønnen for en left tackle i NFL skjøt i været på midten av 1990-tallet. De beste spillerne i posisjonen var høyt ettertraktet, og hadde ofte den nest høyeste lønnen på et lag etter quarterbacken; i NFL Draft i 2013 var tre av de første spillerne som ble plukket opp left tackles, og en left tackle blir vanligvis valgt ut blant de fem første spillern. Nylige eksempler inkluderer Eric Fisher (2013, #1), Luke Joeckel (2013, #2), Lane Johnson (2013, #4), Matt Kalil (2012, #4), Trent Williams (2010, #4), Jake Long (2008, #1) og Joe Thomas (2007, #3).
Atferdsøkonomi
Ettersom faget har praktisk anvendelse i markedsføring, salg og investeringer, har populærvitenskapelige og selvhjelpsbøker om faget oppnådd relativt høye salgstall til fagbøker å være. Blant de mestselgende forfattere innen atferdsøkonomi er den israelske psykologen Dan Ariely. I 2008 utgav Richard H. Thaler og Cass R. Sunstein den bestselgende boka Nudge, som forsøkte å omsette innsikter fra atferdsøkonomien til praktiske tips for å påvirke folk til å foreta mer rasjonelle beslutninger ved hjelp av «dulting». Denne formen for anvendt atferdsøkonomi ble omtalt som «mykpaternalisme» fordi den gav oppskrift for hvordan myndigheter effektivt kan påvirke innbyggernes valg uten bruk av tvangsmidler som lovregulering eller skatter. I Storbritannia ble det etablert en egen atferdsøkonomisk senter direkte underlagt statsministerens kontor.
Solidaridad
Solidaridad kan referere til:
Brian Loyd
Brian Richard Loyd (født 3. desember 1973 i Lynwood i California), amerikansk baseballspiller som deltok i de olympiske leker 1996 i Atlanta. Loyd vant en olympisk bronsemedalje i baseball under Sommer-OL 1996 i Atlanta. Han var med på det amerikanske baseballaget som kom på tredjeplass i turneringen bak Cuba og Japan. USA tapte semifinalen til Japan med 2-11. I bronsefinalen beseiret de Nicaragua med 10-3.
Tom Harry Halvorsen
Tom Harry Halvorsen (født 22. mai 1950 i Bergen) er en norsk musiker, pianist, munnspillspiller, keyboardist, fløytist og organist. Han er mest kjent som medlem i den bergenske rockebandet Saft fra 1969 til oppløsningen i 1972, Brødrene Thue fra 1974 til 1981 og Ludvigsens Hostesaft og igjen på samtlige gjenforeninger med Saft bl.a. i Tore på sporet i 1996 og Storåsfestivalen i 2004. Han har siden vært aktiv på flere området som musiker både på plateutgivelser og som musiker på Den Nationale Scene. Han har siden 2010 spilt tangenter og trekkspill i De Musikalske Dvergene.
Viola Amherd
Viola Patricia Amherd (født 7. juni 1962 i Brig-Glis, Kanton Wallis) er en sveitsisk politiker (CVP). Hun var fra 2001 til 2012 president i Stadtgemeinde Brig-Glis, og fra 2005 til 2018 representant i Nationalrat (Sveits). Hun ble i 2018 valgt som medlem av Bundesrat hvor hun som den første kvinne i Sveits, leder forsvarsdepartementet.
Thomas Snekker
Thomas Christoffersen, best kjent som Thomas Snekker, var en snekker som var sentral i Stavangerrenessansen. Han døde omkring 1640.
Han tok borgerskap i Stavanger omkring 1602. Han jobbet ut fra Stavanger, men arbeidet langs hele Sørvestlandet. Thomas Snekker var en elev av den kjente kunstneren Gottfried Hendtzschel. Thomas og broren Lauritz fikk begge tilnavnet Snekker på grunn av sitt yrke som snekkere. De laget flere altertavler og annen kirkeutsmykning. Ifølge Robert Kloster har han laget de fleste av Rogalands eldste altertavler og prekestoler.
Kjente verk inkluderer altertavlen i Røldal stavkirke og i Vikedal kirke i Ryfylke.
Oryctes owariensis
Oryctes owariensis er en bille som tilhører gruppen hornbiller (Dynastidae).
Utseende
En stor (38-63 millimeter), avlang, halvmatt, brunsvart hornbille. Hannen har et kraftig, langt, krumt horn på hodet, thorax er bredt uthulet foran, uthulingen bak avgrenset av en rett tverrkjøl. Hunnen har også horn, hos denne arten er det relativt liten forskjell på kjønnene. Dekkvingene er kraftig, noe rynkete punkterte.
Levevis
Larvene utvikler seg i døde palmestammer, og er regnet som harmløse, derimot er de en potensielt viktig matressurs. De voksne billene eter gjerne frukt. men kan også gjøre skade på oljepalmer.
En nyttig matkilde
De næringsrike larvene til denne arten er en ettertraktet og verdifull matkilde i Elfenbeinskysten
Utbredelse
Arten vidt utbredt i Afrika (Elfenbeinskysten, Kamerun, Zimbabwe).
Liste over gårder i Oppland
Lister over gårder i Oppland:
Jean Pascal
Jean Pascal (født 28. oktober 1982) er en canadisk bokser.
Han representerte Canada under Sommer-OL 2004 i Athen, der han ble utslått i første runde.
Maurfugler
se teksten
Maurfuglene, Thamnophilidae, er en stor familie av spurvefugler som lever i subtropiske og tropiske Sentral- og Sør-Amerika, fra Mexico til Argentina. Det finnes mer enn 200 arter, blant annet maurvarslere, maursmetter, maurvireoer, gloaugo, maurvaktere og grovnebb. De er nært beslektet til artene i maurriksefamilien, tapakuloer og spesielt myggetarer.
En typisk maurfugl lever i skogshabitat, selv om det er gjort funn i andre habitat. Den viktigste dietten er insekter og andre leddyr, men de kan også fange små virveldyr av og til. Vi finner de fleste artene i underskog eller i middels høyde, men noen få arter kan gå inn i større flokker av flere arter for å finne mat. Et mindretalls spesialiserer seg på å forfølge kolonier av vandremaur for å spise små virvelløse dyr som flykter fra maurene, mange arter kan hente mat på denne måten mer vilkårlig.
Maurfugl er monogame og forsvarer territoriet. De legger vanligvis to egg i et reir som enten er hengt opp i greiner eller blir lagt på en grein, stubbe eller jordhaug på bakken. Begge foreldrene deler på oppgavene med ruging og foring.
En rekke arter er utryddelsestruet på grunn av menneskelige aktiviteter, hovedsakelig tap av habitat. De er sårbare for fragmentering av habitat og for økt jakt i de oppdelte habitatene. Maurfugler er ikke offer for jakt eller kjæledyr handel.
Utbredelse og habitat
Utbredelsen av maurfugler er helt Neotropis, med mesteparten av artene i tropene. Noen få arter når sør Mexico og nord Argentina. Noen arter, som Båndmaurvarsler, har en kontinental utbredelse som strekker seg over mesteparten av Sør og Mellom-Amerika, andre arter, som Askestrupemaursmett (Herpsilochmus parkeri), finnes bare i et lite område.
Maurfugler liker ofte fuktig lavlands regnskog. Noen få arter finnes i høyere områder, mindre enn 10% av artene bor over 2000moh og nesten ingen bor over 3000moh. Den høyeste arts variasjonen finnes i Amazonasbekkenet, med opp til 45 arter i enkelte steder omkring i Brasil, Colombia, Bolivia og Peru. Antallet arter synker drastisk mot de ytre områdene familien brer seg utover, det er, for eksempel, bare syv arter i Mexico. Områder med liten thamnophilid variasjon kan ha lokalt endemiske arter, for eksempel er arten Yapacanamaurfugl (Myrmeciza disjuncta) bundet til skog som vokser i næringsfattig hvit sand, caatinga, i Brasil, Venezuela og Colombia. Noen arter er kun funnet i mikrohabitat innenfor et større økosystem, for eksempel er Bambusmaurvarsler (Cymbilaimus sanctaemariae) kun funnet i bambuskratt.
Adferd
Maurfugler er aktive om dagen: de spiser, formerer og forsvarer territorier om dagen. Mange arter er likevel motvillige i å gå inn i områder med direkte sollys, der sollyset kommer gjennom trekronene. Maurfugler er kjent for å ta maur, eller andre insekter, i nebbet og smører dem over fjærene før de blir spist eller kastet vekk. Dette gjøres enten som et insektmiddel eller for å gjøre insektene spiselige.
Føde
Hoveddietten til maurfugler er leddyr. Disse er for det meste insekter, inkludert gresshopper og sirisser, kakerlakker, kneler, pinnedyr og sommerfugl larver og møll. I tillegg tar ofte maurfugler edderkopper, skorpioner og tusenbein. De svelger ofte små bytter med en gang, mens de ofte slår store bytter mot greiner for å fjerne vinger og lignende. Store arter kan drepe og spise frosker og øgler, men generelt er ikke dette en viktig del av dietten. Andre typer mat kan også spises, som frukt, egg og snegler.
Familien bruker mange former av teknikker for å få tak i bytte. De fleste av maurfuglene beveger seg i trer, og finner føde på skogbunnen, mange i middeletasjen og noen i trekronene. Noen få arter finner maten sin under falne blader, for eksempel Vaktelmaurfugl (Myrmornis torquata) som beveger seg i områder med store mengder falne blader. Den bruker ikke føttene til å skrape bladene, som noen andre fugler, i stedet bruker den det lange nebbet til å snu og vende på blader raskt (plukker dem aldri opp). De som leter over bakken viser flere teknikker og spesialiteter. Noen arter beveger seg langs greinene og plukker insekter foran dem, andre stuper fra greinene og fanger byttet med vingen. I begge tilfeller vil fuglen hoppe gjennom vegetasjonen og ta en pause, mens de ser etter bytte, før de angriper eller beveger seg videre. Pausene varierer, men de minste artene virker mer aktive og har mindre pauser.
Warren Morris
Warren Morris (født 11. januar 1974 i Alexandria i Louisiana), amerikansk baseballspiller som deltok i de olympiske leker 1996 i Atlanta. Morris vant en olympisk bronsemedalje i baseball under Sommer-OL 1996 i Atlanta. Han var med på det amerikanske baseballslaget som kom på tredjeplass i baseballturneringen bak Cuba og Japan. USA tapte semifinalen til Japan med 2-11. I bronsefinalen beseiret de Nicaragua med 10-3.
Kärleken & livet – 13 sanger av Rolf Løvland
Kärleken & livet – 13 sanger av Rolf Løvland er et musikkalbum med Elisabeth Andreassen. Albumet ble utgitt 20. januar 2012.
Gualtiero Galmanini
Gualtiero Galmanini (født 1909, død 1978) var en italiensk arkitekt og designer. Galmanini er en av de viktigste skikkelsene innen arkitektur, internasjonalt anerkjent som en av de mest innflytelsesrike designerne i det tjuende århundre.
Hans arbeider er preget av strengt geometriske linjer og veksling mellom opasitet og transparens. Han kombinerte glass, betong og metall for å skape rom og spill av lys og skygge.
Joyride
Joyride er Roxettes tredje studioalbum, utgitt i mars 1991.
«Joyride», «Fading Like a Flower (Every Time You Leave)», «The Big L.», «Spending My Time», og «Church of Your Heart» ble utgitt som singler.
Singelen «Joyride» toppet singellistene i blant annet Sverige, Nederland, Canada, Belgia, Australia, Sveits, Norge, Tyskland og USA. Singelen «Joyride» var Roxettes tredje topplassering på Billboard Hot 100.
«Fading Like a Flower (Every Time You Leave)» kom på andreplass på Billboard Hot 100.
«Soul Deep» er tidligere utgitt på albumet Pearls of Passion fra 1986.
Albumet har solgt i overkant av 12 millioner eksemplarer.
The Color of Money
The Color of Money er en amerikansk dramafilm fra 1986 regissert av Martin Scorsese. Hovedrollene spilles av Paul Newman, Tom Cruise og Mary Elizabeth Mastrantonio. Filmen er basert på Walter Tevis' roman med samme tittel fra 1984.
Paul Newman vant Oscar for beste mannlige hovedrolle for sine prestasjoner i filmen.
The Color of Money er en uoffisiell oppfølger til Storbyens haier fra 1961, også denne med Paul Newman i hovedrollen.
Handling
Det har gått 25 år siden Fast Eddie Felson ble tvunget til å gi opp biljard. Han er nå en sjarmerende salgsmann for kjente brennevinsmerker, og besøker også jevnlig biljardhaller. En dag oppdager han unge Vincent Laurie, en ung gutt med et enormt talent. Han innsert imidlertid at han trenger trening – blant annet må han lære å tape. "Fast" Eddie tar på seg oppgaven med å trene ham og sammen reiser de mot en stor turnering i Atlantic City. På veien stopper de i ulike byer for at Vincent skal få trening, men Eddie har en utfordrende oppgave, for det er slett ingen mønsterelev han har med å gjøre.
Om filmen
Filmen ble godt mottatt av filmkritikerne og har fått så mye som 91% på Rotten Tomatoes. Den amerikanske filmkritikeren Roger Ebert gav den middelmådig omtale og endte opp på to og en halv av fire stjerne.
Aftenpostens anmelder gav den meget god omtale da den kom og roste særlig Paul Newmans rolleprestasjon. Anmelderen på det norske filmnettstedet CINERAMA gav den terningkast fire i 1999 og skrev følgende kommentar: «Scorsese har fått frem noen magiske bilder i "The Color of Money": Køen treffer kula sakte, mens krittet blåser ut i mellom - nydelig. "The Color of Money" er likevel ikke feilfri. Scorsese bruker litt lang tid på å fortelle historien og filmen kan derfor ha en tendens til å bli litt kjedelig».
Den ble en publikumssuksess i USA, hvor den innbrakte over $52 millioner. Produksjonskostnadene var på ca $14 millioner.
Kateryna Bondarenko
Kateryna Volodymyrivna Bondarenko (ukrainsk: Катерина Володимирівна Бондаренко; født 21. mars 1986 i Kryvyj Rih) er en ukrainsk kvinnelig profesjonell tennisspiller.
The Color of Money
Om filmen
Regissøren Robert Rossen lagde i 1961 klassikeren Storbyens haier (The Hustler). Filmen handler om biljardspilleren "Fast" Eddie Felson, spilt av Paul Newman. 25 år senere dukker "Fast" Eddie opp på nytt i The Color of Money. Paul Newman spiller igjen rollen som biljardgeniet, men denne gangen er han gammel og han er ikke lenger den han var.
Kateryna Bondarenko
I 2008 vant hun damedoubletittelen i Grand Slam-turneringen Australian Open sammen med sin søster Alona. I finale beseiret de Viktoryja Azarenka / Shahar Peer med 2-6, 6-1, 6-4.
Christopher Camat
Christopher Camat (født 7. september 1979) er en filippinsk bokser.
Han representerte Filippinene under Sommer-OL 2004 i Athen, der han ble utslått i første runde.
Rawalpindi
Rawalpindi er en by i det nordlige Pakistan nær Islamabad i provinsen Punjab. Rawalpindi var interimshovedstad i Pakistan fra 1959 da den avløste Karachi som hovedstad under oppførelsen av den nye hovedstaden Islamabad. Rawalpindi ligger så tett på Islamabad at de regnes som tvillingbyer med gjensidig flyt av arbeidskraft og økonomi.
I Rawalpindi ligger Ojhri Camp som ble brukt som ammunisjonsdepot for afghanske Mujahedin. Leiren eksploderte 10. april 1988 og mer enn 1000 mennesker ble drept.
Shania Collins
Shania Collins (født 14. november 1996) er en amerikansk friidrettsutøver som konkurrerer i sprintløp. Hun vant 60 meter under USA-mesterskapet i friidrett innendørs 2019.
Idrettskarriere
Collins kom på åttendeplass på 60 og 200 meter under Big 12 Indoor Championships i 2015, og hun kom på åttendeplass på 200 meter under Big 12 Championships utendørs. Laget hennes kom på fjerdeplass på 4 x 100 meter stafett under NCAA-mesterskapet i friidrett 2015, og hun deltok også i USA-mesterskapet i friidrett for junior 2015, der hun kom på sjetteplass på 100 meter.
Hun kom på sjetteplass på 200 meter under collegemesterskapet Southeastern Conference innendørs i 2017, der laget hennes, University of Tennessee, kom på sjuendeplass på 4 x 400 meter stafett. I Southeastern Conference utendørs kom hun på niendeplass på 200 meter, og hun ble slått ut i semifinalen på 200 meter under NCAA-mesterskapet i 2017.
Hun kom på andreplass på 4 x 400 meter under Southeastern Conference innendørs i 2018, med University of Tennessee, og laget kom på 19.-plass på 4 x 400 meter under NCAA-mesterskapet innendørs i 2018. Under Southeastern Conference utendørs kom hun på andreplass på 100 og 200 meter, og kom på sjetteplass på 4 x 100 meter og fjerdeplass på 4 x 400 meter. Hun deltok i NCAA-mesterskapet i friidrett 2018, og kom der på femteplass på 100 meter og åttendeplass på 200 meter. I juni deltok hun i USA-mesterskapet i friidrett 2018, og kom der på fjerdeplass på 200 meter og sjuendeplass på 100 meter. Hun ble tatt ut til å delta i NACAC-mesterskapet i friidrett 2018 i Canada, der USA vant 4 x 100 meter stafett.
Johnson County (Texas)
Johnson County er et fylke i den amerikanske delstaten Texas. Det ligger i de sentrale delene av staten. Det grenser mot Tarrant County i nord, Ellis County i øst, Hill County i sør, Bosque County og Somervell County i sørvest, Hood County i vest og mot Parker County i nordvest.
Shania Collins
Idrettskarriere
Hun kom på andreplass på 60 meter under New Balance Indoor Grand Prix, og kom på sjetteplass på 60 meter under Millrose Games i februar. Den 24. februar 2019 vant hun 60 meter under USA-mesterskapet i friidrett innendørs 2019, med ny personlig rekord på 7,16 sekunder.
Johnson County (Texas)
Johnson Countys totale areal er 1 902 km² hvorav 13 km² er vann. I 2010 hadde fylket 150 934 innbyggere og administrasjonssenteret ligger i byen Cleburne. Fylket har fått sitt navn etter soldaten og Texas Ranger Middleton Johnson.
Høyanger kraftverk
Høyanger kraftverk er flere vannkraftverk i Høyanger kommune i Vestland. Deler av nedbørsfeltet er i Gaular og Balestrand kommuner.
Kraftverket ble bygget av A/S Høyangsfaldene, Norsk Aluminiums CO (NACO) for å forsyne aluminiumsverket i Høyanger med kraft.
De første kraftverkene i Høyanger ble startet opp i 1916. Hele systemet omfatter omkring 20 magasin.
Anlegget er eid og driftes av Statkraft, som overtok anlegget i 1998. Statkraft fikk konsesjon av NVE til ombygging slik at stasjonene 2, 3 og 4 ble tatt ut av drift og erstattet av Eiriksdal og Makkoren. Ombyggingen kostet omkring 700 millioner kroner.
Parnassius phoebus
Parnassius phoebus er en dagaktiv sommerfugl i gruppen av svalestjerter.
Utseende
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.
Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larven er radikalt forskjellige fra de voksne, både i levevis og i kroppsbygning. Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Levevis
Paringen skjer ved sammenkobling mellom de to kjønnene. Eggene legges på næringsplanten.
Larven lever som plantespiser på ulike planter i slektene nellik og sildre, som Saxifraga aizioides, S. calycina og S. nivalis. Men også i takløkslekten, Sempervivum, som S. montanum, S. tectorum, samt slekten bergknapp, Sedum, som S. album, S. debile, S. lanceolatum, S. obtusatum, S. stenopetalum, S. wrightii, og arten rosenrot, Rhodiola rosea.
Parnassius phoebus tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.
.ci
.ci er Elfenbenskystens nasjonale toppnivådomene (ccTLD) for Internett.
Registrering
Registrering av domenenavn på .ci gjøres direkte på andre nivå, eller på tredje nivå under kategoriserte subdomener på andre nivå.
Josef Yohannes
Josef Tzegai Yohannes (født 30. desember 1980 i København) er en tegneserieforfatter og artist. Han er forfatter av The Urban Legend.
.ci
Registrering
Domenenavnet som ønskes registrert må matche det offisielle navnet på registrantens selskap, organisasjon, eller varemerke.
Eksterne lenker
Toppdomän
Josef Yohannes
Biografi
Josef Yohannes, en etnisk eritreer, ble født i København i Danmark som en tvilling i 1980. Da han var ni år gammel flyttet han og familien til Oslo og Norge.
Da han ble eldre bestemte han seg for å studere menneskerettigheter og samfunnsvitenskap.
Mens han studerte ved Universitetet i Oslo ble Yohannes valgt til å delta i en FN-konferanse for studenter. Konferansen var sponset av det amerikanske universitetet Harvard University. Han fikk delta i tre år på rad (Haag i Nederland, Taipei på Taiwan og New York City i USA).
Yohannes jobber også med en dokumentar om Malcolm X og skriver sin første bok, som vil bli utgitt 2017.
«The Urban Legend»
Mens han besøkte flere land i Afrika som blant annet Botswana og Sør-Afrika i 2010, fikk Yohannes ideen til en ny tegneseriehelt kalt «The Urban Legend». Han ville skape en rollemodell. «The Urban Legend» ville bli den første globale mørke superhelten som inspirerte barn over hele verden, spesielt Afrika.
Superheltens navn er Malcolm TzegaiMadiba, oppkalt etter Malcolm X, Yohannes sin far Tzegai og Nelson Mandela (Madiba er Mandelas afrikanske navn).
«The Urban Legend» er tilgjengelig på åtte forskjellige språk. Yohannes startet en Non-profit organisasjon i 2014 og lagde en spesiell barneversjon av «The Urban Legend» med fokus på skole, utdanning, diskriminering og mobbing. En annen spesialutgave fokuserer på ebola, hvor The Urban Legend underviser barna om den dødelige sykdommen, og hvordan de kan beskytte seg selv, med en beskjed om å ikke stigmatisere foreldreløse barn på grunn av sykdommen.
Lauritz Snekker
Lauritz Christoffersen best kjent som Lauritz Snekker var en håndverker som var sentral i Stavangerrenessansen.
Han jobbet ut fra Stavanger, men arbeidet langs hele Sørvestlandet. Han var bror av Thomas og elev av den kjente kunstneren Gottfried Hendtzschel. Begge fikk tilnavnet Snekker på grunn av sitt yrke som snekkere. De laget flere altertavler og annen kirkeutsmykning. Lauritz laget blant annet altertavlen på Utstein kloster rundt 1620, og prekestolen i Årdal gamle kirke i Ryfylke som ble laget mellom 1631 og 1635. Begge disse ble malt av Gottfried Hendtzschel.
== Bevarte arbeider ==